ΠΡΟΤΑΣΗ ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΗ ΘΕΣΠΙΣΗ ΠΡΟΓΡΑΜΜΑΤΟΣ ΚΟΙΝΟΤΙΚΗΣ ΔΡΑΣΗΣ ΓΙΑ ΤΗΝ ΠΡΟΩΘΗΣΗ ΕΝΕΡΓΕΙΩΝ ΣΤΟΝ ΤΟΜΕΑ ΤΗΣ ΠΡΟΣΤΑΣΙΑΣ ΤΩΝ ΟΙΚΟΝΟΜΙΚΩΝ ΣΥΜΦΕΡΟΝΤΩΝ ΤΗΣ ΚΟΙΝΟΤΗΤΑΣ

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Εισαγωγή

Με την αύξηση των αρμοδιοτήτων της Κοινότητας και των οικονομικών μέσων που έχει στη διάθεσή της προκειμένου να τις θέσει σε εφαρμογή, η ανάγκη της προστασίας του κοινοτικού προϋπολογισμού από την απάτη ή από άλλες παράνομες δραστηριότητες αναδείχτηκε σε μια όλο και πιο σημαντική πολιτική προτεραιότητα. Έτσι, με τη συνθήκη του Μάαστριχ περιλήφθηκε στη συνθήκη ΕΚ ειδική διάταξη για την προστασία των οικονομικών συμφερόντων της Κοινότητας η οποία στη συνέχεια ενισχύθηκε από τη συνθήκη του Άμστερνταμ. Το τρέχον άρθρο 280 της συνθήκης ΕΚ προβλέπει ειδικότερα ότι η προστασία των οικονομικών συμφερόντων της Κοινότητας, για την οποία την ευθύνη και την αρμοδιότητα φέρουν από κοινού η Κοινότητα και τα κράτη μέλη, πρέπει να είναι αποτελεσματική και ισοδύναμη σε όλο το έδαφος της Ένωσης.

Κατά τα τελευταία δεκαπέντε έτη, η Κοινότητα και τα κράτη μέλη πολλαπλασίασαν τις προσπάθειές τους για τη βελτίωση της καταπολέμησης της απάτης και κάθε άλλης παράνομης δραστηριότητας που πλήττει τα οικονομικά συμφέροντα της Κοινότητας. Η Κοινότητα από την πλευρά της συνέβαλε στο έργο αυτό ιδίως μέσω της σύστασης, το 1998, στην Επιτροπή, της μονάδας συντονισμού για την καταπολέμηση της απάτης (UCLAF), η οποία μετασχηματίστηκε σε Ευρωπαϊκή υπηρεσία καταπολέμησης της απάτης (OLAF) το 1999 [1], καθώς και με την έκδοση σειράς νομοθετικών πράξεων που αφορούν την προστασία των οικονομικών συμφερόντων της Κοινότητας. Οι πράξεις αυτές αποβλέπουν κυρίως στη βελτίωση των κοινοτικών και των εθνικών νομοθετικών ρυθμίσεων στο επίπεδο της πρόληψης και της καταστολής, στην ενίσχυση των μέσων ελέγχου της Κοινότητας και στη διευκόλυνση της συνεργασίας μεταξύ όλων των αρμοδίων αρχών σε θέματα καταπολέμησης της απάτης.

[1] Βλ. την απόφαση 1999/352 της Επιτροπής της 28ης Απριλίου 1999 για την ίδρυση της Ευρωπαϊκής υπηρεσίας καταπολέμησης της απάτης (OLAF), στη συνέχεια τον κανονισμό (EΚ) 1073/99 του Ευρωπαϊκού Κοινοβουλίου και του Συμβουλίου καθώς και τον κανονισμό (Ευρατόμ) 1074/99 του Συμβουλίου, που εκδόθηκαν την 25η Μαΐου 1999 και αφορούν τις έρευνες που διεξάγονται από την Ευρωπαϊκή υπηρεσία καταπολέμησης της απάτης (OLAF), και είναι όλοι δημοσιευμένοι στην ΕΕ L 136 της 31.5.1999.

Παράλληλα με τις προσπάθειες αυτές, η Κοινότητα επιδοτεί επίσης διάφορες δραστηριότητες στον τομέα της προστασίας των οικονομικών της συμφερόντων. Έτσι, η Επιτροπή χορηγεί επί πολλά ήδη έτη οικονομική ενίσχυση για τη λειτουργία ενώσεων που συστάθηκαν στα διάφορα κράτη μέλη για την προώθηση της προστασίας των οικονομικών συμφερόντων της Κοινότητας, ενώ από τον κοινοτικό προϋπολογισμό έχουν επίσης χρηματοδοτηθεί πολλές μελέτες, διασκέψεις και παροχή κατάρτισης επί του εν λόγω θέματος. Η Επιτροπή, σε μεγάλο βαθμό χάρη στο προπαρασκευαστικό έργο που διεξήγαγε στο πλαίσιο των εν λόγω επιχορηγούμενων δραστηριοτήτων, υπέβαλε το σχέδιό της για τη δημιουργία ευρωπαϊκής εισαγγελικής αρχής για την προστασία των οικονομικών συμφερόντων της Κοινότητας [2].

[2] Βλ. την ανακοίνωση της Επιτροπής της 29.9.2000 σχετικά με την προστασία των κοινοτικών οικονομικών συμφερόντων: ευρωπαϊκή εισαγγελική αρχή (COM (2000) 608 τελικό), καθώς και την Πράσινη Βίβλο της Επιτροπής της 11.12.2001 σχετικά με την ποινική προστασία των οικονομικών συμφερόντων της Κοινότητας και τη δημιουργία ευρωπαϊκής εισαγγελικής αρχής (COM(2001) 715 τελικό).

Στόχος της πρότασης απόφασης

Η τρέχουσα διαδικασία μεταρρύθμισης της Επιτροπής και ιδίως η έκδοση του κανονισμού (EΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων [3], προβλέπουν την έκδοση βασικών πράξεων για μια σειρά επιδοτήσεων που μέχρι σήμερα παρέχονταν χωρίς η καταβολή τους να συνοδεύεται από ειδική βασική πράξη [4]. Μεταξύ των επιδοτήσεων για τις οποίες απαιτείται στο εξής η έκδοση βασικής πράξης περιλαμβάνονται και ορισμένες από εκείνες που μέχρι σήμερα χορηγούνταν από την Επιτροπή στον τομέα της προστασίας των κοινοτικών οικονομικών συμφερόντων.

[3] ΕΕ L 248 της 16.9.2002, σ. 1.

[4] Βλ. την ανακοίνωση της Επιτροπής στο Συμβούλιο και στο Κοινοβούλιο της [...] για περισσότερες διευκρινίσεις.

Στόχος της παρούσας πρότασης είναι η σύσταση μιας τέτοιας βασικής πράξης θεσπίζοντας πρόγραμμα κοινοτικής δράσης για την παροχή επιδοτήσεων από την Κοινότητα στον εν λόγω τομέα. Εξυπακούεται ότι οι επιδοτήσεις αυτές θα συνεχίσουν να χορηγούνται λαμβάνοντας υπόψη ότι τα κράτη μέλη φέρουν την αρχική ευθύνη στον τομέα αυτό, όπως εφαρμόζεται μέχρι σήμερα. Οι κοινοτικές επιδοτήσεις δεν έχουν ως στόχο να υποκαταστήσουν εκείνες των κρατών μελών αλλά αντίθετα να προσδώσουν την προστιθέμενη αξία που απαιτείται για να ληφθεί υπόψη η ευρωπαϊκή διάσταση της προστασίας των κοινοτικών οικονομικών συμφερόντων. Η έντονη οικονομική και δημοσιονομική εγκληματικότητα υπαγορεύει μια κοινοτική προσέγγιση που λαμβάνει υπόψη τις διεθνικές και πολυτομεακές πτυχές. Μια τέτοια προσέγγιση πρέπει να διασφαλίζει κατά προτεραιότητα την σύγκλιση των επιδοτούμενων δραστηριοτήτων προκειμένου να διασφαλίζεται ισοδύναμος βαθμός προστασίας λαμβάνοντας παράλληλα υπόψη τις ιδιαιτερότητες των παραδόσεων του κάθε κράτους μέλους.

Νομική βάση της πρότασης απόφασης

Η Επιτροπή προτείνει την έκδοση απόφασης με βάση το άρθρο 280, παράγραφος 4 της συνθήκης ΕΚ, που εξουσιοδοτεί τον κοινοτικό νομοθέτη να λαμβάνει "τα απαραίτητα μέτρα στους τομείς της πρόληψης και της καταπολέμησης της απάτης εις βάρος των οικονομικών συμφερόντων της Κοινότητας με σκοπό την παροχή αποτελεσματικής και ισοδύναμης προστασίας στα κράτη μέλη". Η πρόταση αυτή απόφασης, σε σχέση με τον στόχο της και την ανάγκη να διασφαλιστεί η συνέχιση της διεξαγόμενης σήμερα προσπάθειας επιδότησης δραστηριοτήτων στον εν λόγω τομέα, κρίνεται ως απαραίτητο μέτρο δυνάμει του άρθρου 280, παράγραφος 4 της συνθήκης ΕΚ ενώ τηρεί τις αρχές της επικουρικότητας και της αναλογικότητας.

Βασικά χαρακτηριστικά της πρότασης απόφασης

Η πρόταση απόφασης αποβλέπει στη θέσπιση προγράμματος κοινοτικής δράσης για την προώθηση ενεργειών στον τομέα της προστασίας των οικονομικών συμφερόντων της Κοινότητας (πρόγραμμα "HERCULE" [5]). Το πρόγραμμα αυτό καλύπτει, αφενός, επιδοτήσεις που παρέχονται για επιμέρους ενέργειες, όπως για παράδειγμα μελέτες, διασκέψεις ή καταρτίσεις, και αφετέρου, επιδοτήσεις λειτουργίας που καταβάλλονται σε οργανισμούς που αναπτύσσουν ενεργό δράση στον εν λόγω τομέα, όπως ενώσεις συσταθείσες για την προώθηση της προστασίας των οικονομικών συμφερόντων των Κοινοτήτων.

[5] Το πρόγραμμα HERCULE έλαβε την ονομασία από τον γνωστό για τα εντυπωσιακά του κατορθώματα έλληνα ήρωα Ηρακλή, ο οποίος επιτυγχάνοντας τους άθλους του κατατρόπωσε ανίκητους εχθρούς.

Οι δικαιούχοι των εν λόγω επιδοτήσεων πρέπει να πληρούν ορισμένους όρους που προσδιορίζονται στην παρούσα πρόταση απόφασης και στο παράρτημά της. Πρέπει ειδικότερα να βρίσκονται σε ένα από τα κράτη μέλη της Ένωσης ή σε άλλες ευρωπαϊκές ή γειτονικές χώρες με τις οποίες η Κοινότητα έχει συνάψει συμφωνίες στο πλαίσιο των οποίων ενδέχεται να πλήττονται τα κοινοτικά οικονομικά συμφέροντα. Η κάλυψη αυτή είναι αιτιολογημένη και αναγκαία προκειμένου να ικανοποιηθούν οι ανάγκες αποτελεσματικής προστασίας των οικονομικών συμφερόντων των Κοινοτήτων πέραν των σημερινών κρατών μελών. Η επιλογή των δικαιούχων θα γίνει με πρόσκληση υποβολής προτάσεων, κατ' εφαρμογή των προτεραιοτήτων που προβλέπονται σε κάθε ετήσιο πρόγραμμα επιδοτήσεων, όπου παρουσιάζονται λεπτομερώς τα γενικά κριτήρια του προγράμματος κοινοτικής δράσης που θεσπίζεται με την παρούσα πρόταση απόφασης.

Το πρόγραμμα αυτό κοινοτικής δράσης προτείνεται να καλύψει την περίοδο από αρχάς Ιανουαρίου 2004 έως το τέλος Δεκεμβρίου 2008. Τα προβλεπόμενα για το εν λόγω πρόγραμμα ποσά βασίζονται στα ποσά που έχουν χορηγηθεί στο πλαίσιο του προϋπολογισμού των Ευρωπαϊκών Κοινοτήτων για το οικονομικό έτος 2003 και τα οποία ανέρχονται συνολικά σε 3.375.000 ευρώ. Προκειμένου να ληφθεί υπόψη η διεύρυνση η οποία αναμένεται να έχει ως συνέπεια την αύξηση των επιλέξιμων προς επιδότηση ενεργειών και οργανισμών, προτείνεται να προβλεφθεί μέσο ετήσιο ποσό 4.297.000 ευρώ ετησίως, δηλαδή συνολικό κονδύλι 21.485.000 για περίοδο πέντε ετών.

2003/0152 (COD)

Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος κοινοτικής δράσης για την προώθηση ενεργειών στον τομέα της προστασίας των οικονομικών συμφερόντων της Κοινότητας

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 280, παράγραφος 4,

την πρόταση της Επιτροπής [6],

[6] ΕΕ C [...] της [...], σ. [...].

τη γνώμη του Ελεγκτικού Συνεδρίου [7],

[7] ΕΕ C [...] της [...], σ. [...].

αποφασίζοντας σύμφωνα με τη διαδικασία που προβλέπεται στο άρθρο 251 της Συνθήκης [8],

[8] ΕΕ C [...] της [...], σ. [...].

Εκτιμώντας τα ακόλουθα:

(1) Η Κοινότητα και τα κράτη μέλη έχουν ως στόχο την καταπολέμηση της απάτης και κάθε άλλης παράνομης δραστηριότητας που πλήττει τα οικονομικά συμφέροντα της Κοινότητας. Είναι απαραίτητο να επιστρατευθούν όλα τα διαθέσιμα μέσα προκειμένου να υλοποιηθεί ο στόχος αυτός, διατηρώντας παράλληλα το σημερινό καταμερισμό και ισορροπία όσον αφορά τις αρμοδιότητες στο εθνικό και το κοινοτικό επίπεδο.

(2) Οι ενέργειες και οι οργανισμοί που έχουν ειδικότερα ως στόχο την καλύτερη ενημέρωση, την εκπόνηση μελετών, την παροχή κατάρτισης και τεχνικής ή επιστημονικής βοήθειας στον τομέα της καταπολέμησης της απάτης, συμβάλλουν αισθητά στη βελτίωση της προστασίας των οικονομικών συμφερόντων της Κοινότητας.

(3) Πρέπει συνεπώς να προωθηθούν επιμέρους ενέργειες στον εν λόγω τομέα καθώς και να στηριχθούν οι οργανισμοί που αναπτύσσουν δράση στον τομέα αυτό μέσω επιδοτήσεων λειτουργίας. Από την αποκτηθείσα εμπειρία προκύπτει ότι, βάσει των δραστηριοτήτων προώθησης που διενεργούνται σε εθνικό επίπεδο, παρουσιάζει ενδιαφέρον η πρόβλεψη ενίσχυσης σε κοινοτικό επίπεδο.

(4) Η στήριξη οργανισμών και ενεργειών υλοποιήθηκε μέχρι το 2003 από τις γραμμές A03600 Α03010 «Διασκέψεις, συνέδρια και συνεδριάσεις που συνδέονται με τις δραστηριότητες των ενώσεων Ευρωπαίων νομικών για την προστασία των οικονομικών συμφερόντων της Κοινότητας», καθώς και από το B5-910 «Γενικές δράσεις για την καταπολέμηση της απάτης» του γενικού προϋπολογισμού της Ευρωπαϊκής Ένωσης.

(5) Ο κανονισμός (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 [9] για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων προβλέπει ότι οι υπάρχουσες αυτές ενέργειες ενίσχυσης πρέπει να συνοδεύονται από βασική πράξη.

[9] ΕΕ L 248 της 16.9.2002, σ. 1.

(6) Πρέπει κατά συνέπεια να δημιουργηθεί τέτοια βασική πράξη καθώς και να εξορθολογιστεί και να συμπληρωθεί το σύνολο των διαθέσιμων σήμερα ενισχύσεων, με την έκδοση της παρούσας απόφασης που θεσπίζει πρόγραμμα κοινοτικής δράσης διαρθρωμένο, ειδικό και πολυτομεακό που εντάσσεται σε μακροπρόθεσμη βάση.

(7) Πρέπει να εξασφαλιστεί κάλυψη του παρόντος προγράμματος που θα περιλαμβάνει το σύνολο των κρατών μελών και των γειτονικών χωρών λόγω της σημασίας που έχει η διασφάλιση αποτελεσματικής και ισοδύναμης προστασίας των οικονομικών συμφερόντων της Κοινότητας πέραν των κρατών μελών.

(8) Πρέπει ακόμη, στο πλαίσιο των όρων στήριξης που θα τεθούν, να ληφθεί υπόψη η ιδιαίτερη φύση των οργανισμών που αναπτύσσουν δραστηριότητες στον τομέα της προστασίας των οικονομικών συμφερόντων της Κοινότητας.

(9) Η παρούσα απόφαση θεσπίζει, για όλη τη διάρκεια του προγράμματος, χρηματοοικονομικό πλαίσιο που αποτελεί για την αρμόδια για τον προϋπολογισμό αρχή προνομιακή αναφορά, κατά την έννοια του σημείου 33 της διοργανικής απόφασης της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού [10].

[10] ΕΕ C 172 της 18.6.1999, σ. 1.

(10) Η Επιτροπή θα ήταν σκόπιμο να υποβάλει στο Ευρωπαϊκό Κοινοβούλιο και στο Συμβούλιο έκθεση για την υλοποίηση των στόχων του παρόντος προγράμματος.

(11) Η παρούσα απόφαση λαμβάνει υπόψη τις αρχές της επικουρικότητας και της αναλογικότητας.

(12) Η παρούσα απόφαση δεν θίγει τις επιδοτήσεις που παρέχονται στον τομέα της προστασίας των οικονομικών συμφερόντων της Κοινότητας με βάση προγράμματα που αφορούν την πτυχή της δικαστικής καταστολής.

ΑΠΟΦΑΣΙΖΟΥΝ:

Άρθρο 1 - ΆΣτόχος του προγράμματοςΣ

1. Η παρούσα απόφαση θεσπίζει πρόγραμμα κοινοτικής δράσης για την προώθηση ενεργειών στον τομέα της προστασίας των οικονομικών συμφερόντων της Κοινότητας. Το πρόγραμμα αυτό επονομάζεται πρόγραμμα HERCULE.

2. Το πρόγραμμα αυτό έχει ως στόχο να συμβάλει στην προστασία των οικονομικών συμφερόντων της Κοινότητας μέσω της προώθησης ενεργειών και της στήριξης οργανισμών βάσει των γενικών κριτηρίων που αναφέρονται στο παράρτημα και παρουσιάζονται αναλυτικά σε κάθε ετήσιο πρόγραμμα επιδότησης. Το πρόγραμμα κοινοτικής δράσης λαμβάνει υπόψη τις διεθνικές και τις πολυτομεακές πτυχές και επιδιώκει κατά προτεραιότητα να διασφαλίσει τη σύγκλιση του περιεχομένου των ενεργειών προκειμένου να εγγυηθεί, βάσει μελέτης σχετικά με τις βέλτιστες πρακτικές, μια αποτελεσματική και ισοδύναμη προστασία λαμβάνοντας παράλληλα υπόψη τις ιδιαιτερότητες των παραδόσεων του κάθε κράτους μέλους.

Άρθρο 2 - ΆΠρόσβαση στο πρόγραμμαΠ

1. Προκειμένου να λάβει κοινοτική επιδότηση για ενέργεια στον τομέα της προστασίας των οικονομικών συμφερόντων της Κοινότητας, ο παραλήπτης μιας τέτοιας επιδότησης πρέπει να τηρεί τους όρους που προβλέπονται στο παράρτημα. Η ενέργεια πρέπει να είναι σύμφωνη με τις αρχές που διέπουν την κοινοτική δραστηριότητα στον τομέα της προστασίας των οικονομικών συμφερόντων της Κοινότητας και να λαμβάνει υπόψη τα ειδικά κριτήρια που καθορίζονται στις προσκλήσεις υποβολής προτάσεων, κατ' εφαρμογή των προτεραιοτήτων που προβλέπονται στο ετήσιο πρόγραμμα επιδοτήσεων, όπου παρουσιάζονται αναλυτικά τα γενικά κριτήρια που αναφέρονται στο παράρτημα.

2. Ένας οργανισμός, για να είναι επιλέξιμος για κοινοτική επιδότηση λειτουργίας δυνάμει του προγράμματος εργασίας οργανισμού που επιδιώκει σκοπό γενικού ευρωπαϊκού συμφέροντος στον τομέα της προστασίας των οικονομικών συμφερόντων της Κοινότητας, πρέπει να σέβεται τα γενικά κριτήρια που αναφέρονται στο παράρτημα.

Άρθρο 3 - ΆΣυμμετοχή χωρών εκτός της ΚοινότηταςΣ

Εκτός εκείνων που βρίσκονται στα κράτη μέλη, η συμμετοχή στο πρόγραμμα κοινοτικής δράσης είναι ανοικτή σε ενδιαφερομένους και οργανισμούς που βρίσκονται:

α) στις χώρες που έγιναν δεκτές στη σύνοδο κορυφής της Κοπεγχάγης του 2002 προκειμένου να προσχωρήσουν στην Ευρωπαϊκή Ένωση το 2004,

β) στις χώρες ΕΖΕΣ/ΕΟΧ σύμφωνα με τους όρους που καθορίζονται στη συμφωνία για τον ΕΟΧ,

γ) στη Ρουμανία και Βουλγαρία, σύμφωνα με τους όρους που καθορίζονται στις ευρωπαϊκές συμφωνίες, στα πρόσθετα πρωτόκολλά τους και στις αντίστοιχες αποφάσεις των συμβουλίων σύνδεσης,

δ) στην Τουρκία,

ε) στις χώρες των Βαλκανίων που συμμετέχουν στη διαδικασία σταθεροποίησης και σύνδεσης των χωρών της Νοτιοανατολικής Ευρώπης [11],

[11] Πρώην Γιουγκοσλαβική Δημοκρατία της Μακεδονίας, Αλβανία, Σερβία και Μαυροβούνιο, Βοσνία-Ερζεγοβίνη και Κροατία.

στ) σε ορισμένες χώρες της Κοινότητας Ανεξαρτήτων Κρατών [12].

[12] Λευκορωσία, Μολδαβία, Ρωσική Ομοσπονδία, Ουκρανία.

Άρθρο 4 - ΆΕπιλογή των δικαιούχωνΕ

1. Η επιλογή των οργανισμών που δικαιούνται επιδοτήσεις για ενέργειες γίνεται μετά από πρόσκληση υποβολής προτάσεων, κατ' εφαρμογή των προτεραιοτήτων που προβλέπονται στο ετήσιο πρόγραμμα επιδοτήσεων όπου παρατίθενται αναλυτικά τα γενικά κριτήρια που αναφέρονται στο παράρτημα. Κατά την χορήγηση επιδότησης για ενέργεια που εντάσσεται στο πλαίσιο του παρόντος προγράμματος λαμβάνονται υπόψη τα γενικά κριτήρια που αναφέρονται στο παράρτημα.

2. Η επιλογή των οργανισμών που δικαιούνται επιδοτήσεις λειτουργίας πραγματοποιείται μετά από πρόσκληση υποβολής προτάσεων. Κατά την χορήγηση επιδότησης λειτουργίας δυνάμει του μόνιμου προγράμματος εργασίας ενός δικαιούχου οργανισμού λαμβάνονται υπόψη τα γενικά κριτήρια που αναφέρονται στο παράρτημα. Βάσει της πρόσκλησης υποβολής προτάσεων, η Επιτροπή εγκρίνει, σύμφωνα με το άρθρο 116 του κανονισμού (ΕΚ, Ευρατόμ) αριθ. 1605/2002, τον κατάλογο των δικαιούχων και τα ποσά που έχουν χορηγηθεί.

Άρθρο 5 - ΆΧορήγηση της επιδότησηςΧ

1. Η προοριζόμενη για ενέργειες επιδότηση δεν μπορεί να χρησιμοποιηθεί για τη χρηματοδότηση του συνόλου των επιλέξιμων δαπανών. Το ποσό της επιδότησης ενέργειας που χορηγείται δυνάμει του προγράμματος αυτού δεν μπορεί να υπερβαίνει το 90% των επιλέξιμων δαπανών του οργανισμού για το ημερολογιακό έτος για το οποίο χορηγείται η επιδότηση.

2. Το ποσό της επιδότησης λειτουργίας που χορηγείται δυνάμει του προγράμματος αυτού δεν δύναται να υπερβαίνει το 70% των επιλέξιμων δαπανών του οργανισμού για το ημερολογιακό έτος για το οποίο χορηγείται η επιδότηση.

Σύμφωνα με το άρθρο 113, παράγραφος 2 του κανονισμού (ΕΚ, Ευρατόμ) αριθ.1605/2002, οι επιδοτήσεις λειτουργίας που χορηγούνται κατά τον τρόπο αυτό έχουν, σε περίπτωση ανανέωσης, φθίνοντα χαρακτήρα. Σε περίπτωση χορήγησης επιδότησης σε οργανισμό ο οποίος είχε ήδη λάβει το προηγούμενο έτος αντίστοιχη επιδότηση λειτουργίας, το ποσοστό της κοινοτικής συγχρηματοδότησης που αντιπροσωπεύει η νέα επιδότηση είναι χαμηλότερο κατά 10 τουλάχιστον ποσοστιαίες μονάδες από το ποσοστό της κοινοτικής συγχρηματοδότησης που αντιπροσώπευε η επιδότηση το προηγούμενο έτος.

Άρθρο 6 - ΆΧρηματοδοτικές διατάξειςΧ

1. Το παρόν πρόγραμμα τίθεται σε ισχύ την 1η Ιανουαρίου 2004 και λήγει την 31η Δεκεμβρίου 2008.

2. Το χρηματοδοτικό πλαίσιο για την εκτέλεση του παρόντος προγράμματος, για την περίοδο 2004 έως 2008, ανέρχεται σε 21,485 εκατ. ευρώ.

3. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών

Άρθρο 7 - ΆΠαρακολούθηση και αξιολόγησηΠ

Το αργότερο την 31η Δεκεμβρίου 2009, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο έκθεση για την υλοποίηση των στόχων του παρόντος προγράμματος. Η έκθεση αυτή θα βασίζεται στα αποτελέσματα που θα έχουν επιτευχθεί από τους δικαιούχους και θα αξιολογεί ειδικότερα την αποτελεσματικότητα των τελευταίων σε σχέση με την υλοποίηση των στόχων που καθορίζονται στο άρθρο 1 και στο παράρτημα.

Άρθρο 8 - ΆΘέση σε ισχύΘ

Η παρούσα απόφαση τίθεται σε ισχύ την ημέρα που έπεται της δημοσίευσής της στην Επίσημη Εφημερίδα της Ευρωπαϊκής Ένωσης.

Βρυξέλλες [...]

Για το Ευρωπαϊκό Κοινοβούλιο Για το Συμβούλιο

Ο πρόεδρος Ο πρόεδρος

[...] [...]

ΠΑΡΑΡΤΗΜΑ

1. ΕΠΙΔΟΤΟΥΜΕΝΕΣ ΔΡΑΣΤΗΡΙΟΤΗΤΕΣ

Ο γενικός στόχος που καθορίζεται στο άρθρο 1 αποβλέπει στην ενίσχυση της κοινοτικής δράσης στον τομέα της πρόληψης της απάτης που πλήττει τα οικονομικά συμφέροντα της Κοινότητας και της καταπολέμησης της απάτης αυτής, μέσω της προώθησης ενεργειών καθώς και της λειτουργίας οργανισμών που αναπτύσσουν δραστηριότητες στον εν λόγω τομέα.

Οι ενέργειες των οργανισμών που δύνανται να συμβάλλουν στην ενίσχυση και την αποτελεσματικότητα της κοινοτικής δραστηριότητας, σύμφωνα με το άρθρο 2 της απόφασης, είναι συγκεκριμένα οι ακόλουθες:

- οργάνωση σεμιναρίων και διασκέψεων,

- προώθηση επιστημονικών μελετών και συζητήσεων επί των κοινοτικών πολιτικών στον τομέα αυτόν,

- συντονισμός δραστηριοτήτων σχετικών με την προστασία των οικονομικών συμφερόντων της Κοινότητας,

- κατάρτιση και ευαισθητοποίηση,

- διάδοση επιστημονικών γνώσεων σχετικών με την κοινοτική δράση,

- ανάπτυξη και διάθεση ειδικών μέσων μηχανοργάνωσης,

- τεχνική βοήθεια,

- προώθηση και ενίσχυση της ανταλλαγής δεδομένων.

2. ΘΕΣΗ ΣΕ ΕΦΑΡΜΟΓΗ ΤΩΝ ΔΡΑΣΤΗΡΙΟΤΗΤΩΝ ΠΟΥ ΕΠΙΔΟΤΟΥΝΤΑΙ

Οι δραστηριότητες που τίθενται σε εφαρμογή από τους υποψήφιους για κοινοτική επιδότηση οργανισμούς στο πλαίσιο του προγράμματος, έχουν ειδικότερα σχέση με συγκεκριμένες ενέργειες που αποβλέπουν στην ενίσχυση της κοινοτικής δράσης στον τομέα της προστασίας των οικονομικών συμφερόντων και επιδιώκουν στόχο γενικού ευρωπαϊκού συμφέροντος στον εν λόγω τομέα ή στόχο που εντάσσεται στο πλαίσιο της πολιτικής της Ευρωπαϊκής Ένωσης στο θέμα αυτό.

Υποψήφιοι μπορούν να είναι, σύμφωνα με το άρθρο 2 της παρούσας απόφασης:

- Κάθε εθνική ή περιφερειακή διοικητική αρχή των κρατών μελών ή των χωρών εκτός της Ένωσης, όπως ορίζονται στο άρθρο 3 της παρούσας απόφασης, που προωθεί τη δράση της Ένωσης στον τομέα της προστασίας των κοινοτικών οικονομικών συμφερόντων,

-

- Κάθε εκπαιδευτικό και ερευνητικό ινστιτούτο που έχει αποκτήσει καθεστώς νομικού προσώπου πριν από τουλάχιστον ένα έτος και βρίσκεται και αναπτύσσει τη δραστηριότητά του στα κράτη μέλη ή στις χώρες εκτός της Ένωσης, όπως ορίζονται στο άρθρο 3 της παρούσας απόφασης, και το οποίο προωθεί την ενίσχυση της δράσης της Κοινότητας στο πλαίσιο της προστασίας των κοινοτικών οικονομικών συμφερόντων.

- Κάθε μη κερδοσκοπικός οργανισμός που έχει αποκτήσει καθεστώς νομικού προσώπου πριν από τουλάχιστον ένα έτος και έχει συσταθεί νομίμως σε κράτος μέλος ή σε χώρα εκτός της Ένωσης, όπως ορίζεται στο άρθρο 3 της παρούσας απόφασης, και ο οποίος προωθεί την ενίσχυση της δράσης της Κοινότητας στο πλαίσιο της προστασίας των κοινοτικών οικονομικών συμφερόντων.

Για τη στήριξη της υλοποίησης των μονίμων δραστηριοτήτων ενός τέτοιου οργανισμού μπορεί να δοθεί ετήσια επιδότηση λειτουργίας.

3. ΕΠΙΛΟΓΗ ΤΩΝ ΔΙΚΑΙΟΥΧΩΝ

Οι οργανισμοί που δικαιούνται επιχορήγηση για ανάληψη δράσης ή επιχορήγηση λειτουργίας δυνάμει της παραγράφου 2 του παραρτήματος του παρόντος προγράμματος επιλέγονται βάσει πρόσκλησης υποβολής προτάσεων.

4. ΧΑΡΑΚΤΗΡΙΣΤΙΚΑ ΒΑΣΕΙ ΤΩΝ ΟΠΟΙΩΝ ΑΞΙΟΛΟΓΟΥΝΤΑΙ ΟΙ ΑΙΤΗΣΕΙΣ ΓΙΑ ΕΠΙΔΟΤΗΣΗ

Οι αιτήσεις επιδότησης για επιμέρους ενέργειες ή, ενδεχομένως, για τη λειτουργία, αξιολογούνται με βάση τα εξής χαρακτηριστικά:

- τη συνοχή της προτεινόμενης ενέργειας σε σχέση με τους στόχους του παρόντος προγράμματος,

- τη συμπληρωματικότητα της προτεινόμενης ενέργειας με άλλες επιδοτούμενες δραστηριότητες,

- την σκοπιμότητα της προτεινόμενης ενέργειας, δηλαδή τις συγκεκριμένες δυνατότητες υλοποίησής της με τα προτεινόμενα μέσα,

- την αναλογικότητα στη σχέση κόστους-οφέλους της προτεινόμενης ενέργειας,

- την προστιθέμενη αξία από την προτεινόμενη ενέργεια,

- το εύρος του κοινού που καλύπτει η προτεινόμενη ενέργεια,

- τις διεθνικές και πολυτομεακές πτυχές της προτεινόμενης ενέργειας,

- τη γεωγραφική κάλυψη της προτεινόμενης ενέργειας.

5. ΕΠΙΛΕΞΙΜΕΣ ΔΑΠΑΝΕΣ

Δυνάμει της παραγράφου 2 του παρόντος προγράμματος λαμβάνονται υπόψη για τον προσδιορισμό της επιδότησης μόνο οι δαπάνες που είναι επιλέξιμες για την ορθή υλοποίηση της σχετικής ενέργειας.

6. ΑΠΛΟΙ ΚΑΙ ΛΟΓΙΣΤΙΚΟΙ ΕΛΕΓΧΟΙ

6.1. Ο δικαιούχος επιδότησης λειτουργίας τηρεί, ώστε να είναι στη διάθεση της Επιτροπής, όλα τα δικαιολογητικά των δαπανών που πραγματοποιήθηκαν κατά το έτος για το οποίο χορηγήθηκε η επιδότηση, ιδίως την εξακριβωμένη κατάσταση των λογαριασμών κατά τη διάρκεια περιόδου πέντε ετών η οποία υπολογίζεται από την τελευταία πληρωμή. Ο δικαιούχος επιδότησης φροντίζει ώστε, εφόσον χρειαστεί, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.

6.2. Η Επιτροπή, είτε άμεσα μέσω του προσωπικού της είτε μέσω κάθε άλλου ειδικευμένου οργανισμού της επιλογής της, δικαιούται να πραγματοποιήσει λογιστικό έλεγχο σχετικά με τον τρόπο που χρησιμοποιήθηκε η επιδότηση. Οι εν λόγω έλεγχοι δύνανται να διεξαχθούν καθ' όλη τη διάρκεια της σύμβασης καθώς και κατά τη διάρκεια των πέντε ετών που υπολογίζονται από την ημερομηνία καταβολής του υπολοίπου της επιδότησης. Τα αποτελέσματα των εν λόγω λογιστικών ελέγχων μπορούν ενδεχομένως να οδηγήσουν σε αποφάσεις για ανάκτηση ποσών από την Επιτροπή.

6.3. Το προσωπικό της Επιτροπής καθώς και τα εντεταλμένα από την Επιτροπή εξωτερικά πρόσωπα πρέπει να έχουν την κατάλληλη πρόσβαση, ιδίως στα γραφεία του δικαιούχου, καθώς και σε όλες τις απαραίτητες πληροφορίες, περιλαμβανομένων όσων είναι καταχωρημένες σε ηλεκτρονική μορφή, για την ορθή διεξαγωγή των εν λόγω λογιστικών ελέγχων.

6.4. Το Ελεγκτικό Συνέδριο καθώς και η Ευρωπαϊκή υπηρεσία καταπολέμησης της απάτης (OLAF) έχουν τα ίδια δικαιώματα, ιδίως όσον αφορά την πρόσβαση, με την Επιτροπή.

6.5. Εξάλλου, προκειμένου να προστατεύσει τα οικονομικά συμφέροντα των Ευρωπαϊκών Κοινοτήτων από απάτες και λοιπές παρατυπίες, η Επιτροπή είναι εξουσιοδοτημένη να διεξάγει ελέγχους και επιτόπιες επαληθεύσεις στο πλαίσιο του παρόντος προγράμματος, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου [13]. Εφόσον χρειαστεί, διεξάγονται έρευνες από την Ευρωπαϊκή υπηρεσία καταπολέμησης της απάτης (OLAF) οι οποίες διέπονται από τον κανονισμό (EΚ) αριθ. 1073/1999 του Ευρωπαϊκού Κοινοβουλίου και του Συμβουλίου [14].

[13] ΕΕ L 292 ΤΗΣ 15.11.1996, Σ. 2.

[14] ΕΕ L 136 ΤΗΣ 31.5.1999, Σ. 1.

1.

7. ΔΙΑΧΕΙΡΙΣΗ ΤΟΥ ΠΡΟΓΡΑΜΜΑΤΟΣ

Η Επιτροπή, βάσει ανάλυσης των δεικτών κόστους/αποτελεσματικότητας, μπορεί να μεταβιβάσει, εν όλω ή εν μέρει, τα καθήκοντα διαχείρισης του προγράμματος σε εκτελεστικό οργανισμό, δυνάμει του άρθρου 55 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. μπορεί ακόμη να κάνει χρήση εμπειρογνωμόνων καθώς και κάθε άλλης δαπάνης τεχνικής και διοικητικής βοήθειας που δεν συνεπάγεται δημόσια εξουσία, και ανατίθεται σε τρίτους στο πλαίσιο συμβάσεων για συγκεκριμένη παροχή υπηρεσιών. Εξάλλου, η Επιτροπή δύναται να χρηματοδοτήσει μελέτες και να οργανώσει συνεδριάσεις εμπειρογνωμόνων οι οποίες ενδέχεται να διευκολύνουν την εφαρμογή του προγράμματος καθώς και να αναλάβει ενέργειες πληροφόρησης, δημοσίευσης και διάδοσης που συνδέονται άμεσα με την υλοποίηση του στόχου του προγράμματος.

NOMOΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

ΤΟΜΕΑΣ(ΕΙΣ) ΠΟΛΙΤΙΚΗΣ: ΚΑΤΑΠΟΛΕΜΗΣΗ ΤΗΣ ΑΠΑΤΗΣ

ΔΡΑΣΤΗΡΙΟΤΗΤΑ(ΕΣ): ΣΧΕΤΙΚΕΣ ΜΕ ΤΗΝ ΠΡΟΩΘΗΣΗ ΤΗΣ ΠΡΟΣΤΑΣΙΑΣ ΤΩΝ ΟΙΚΟΝΟΜΙΚΩΝ ΣΥΜΦΕΡΟΝΤΩΝ ΤΗΣ ΚΟΙΝΟΤΗΤΑΣ

ΟΝΟΜΑΣΙΑ ΤΗΣ ΔΡΑΣΗΣ:

ΠΡΟΩΘΗΣΗ ΕΝΕΡΓΕΙΩΝ ΣΤΟΝ ΤΟΜΕΑ ΤΗΣ ΠΡΟΣΤΑΣΙΑΣ ΤΩΝ ΟΙΚΟΝΟΜΙΚΩΝ ΣΥΜΦΕΡΟΝΤΩΝ ΤΗΣ ΚΟΙΝΟΤΗΤΑΣ

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Ονοματολογία:

24.02.04 (πρώην COM A03600 A03010 το 2003) Στήριξη των δραστηριοτήτων των ενώσεων ευρωπαίων νομικών για την προστασία των οικονομικών συμφερόντων της Κοινότητας.

24.02.05 (πρώην B5-910 εν μέρει το 2003) γενικές δράσεις για την καταπολέμηση της απάτης μέσω της συγχρηματοδότησης.

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης : 21,485 εκατ. ευρώ σε ΠΑΥ

2.2 Περίοδος υλοποίησης :

2004-2008

2.3 Συνολική πολυετής εκτίμηση δαπανών:

Όσον αφορά τον τομέα 3:

α) Χρονοδιάγραμμα των πιστώσεων αναλήψεως υποχρέωσεων/των πιστώσεων πληρωμών (δημοσιονομική παρέμβαση) (βλ. σημείο 6.1.1)

Εκατ. EUR (μέχρι 3ου δεκαδικού)

>ΘΕΣΗ ΠIΝΑΚΑ>

β) Τεχνική και διοικητική συνδρομή (ΤΔΣ) και δαπάνες στήριξης (ΔΣ)

(βλ. σημείο 6.1.2)

>ΘΕΣΗ ΠIΝΑΚΑ>

Όσον αφορά τον τομέα 5:

Εκατ.EUR (μέχρι 3ου δεκαδικού)

>ΘΕΣΗ ΠIΝΑΚΑ>

γ) Συνολική δημοσιονομική επίπτωση των ανθρώπινων πόρων και των λοιπών δαπανών λειτουργίας (βλ. σημεία 7.2 και 7.3)

>ΘΕΣΗ ΠIΝΑΚΑ>

Οι ανθρώπινοι πόροι που χρησιμοποιήθηκαν είναι υπάρχοντες πόροι (2 A, 4 B, 3 Γ).

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και τις δημοσιονομικές προοπτικές

|X| Πρόταση συμβατή με τον ισχύοντα δημοσιονομικό προγραμματισμό

| | Η πρόταση αυτή απαιτεί επαναπρογραμματισμό του αντίστοιχου τομέα των δημοσιονομικών προοπτικών,

| | συμπεριλαμβανομένης, εφόσον συντρέχει περίπτωση, προσφυγής στις διατάξεις της διοργανικής συμφωνίας.

2.5 Δημοσιονομικές επιπτώσεις των εσόδων

|X| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

Παρατήρηση: Η ενέργεια παρουσιάζεται για πρώτη φορά υπό τη μορφή αυτή. ωστόσο αντικαθιστά κοινοτικές παρεμβάσεις που υπήρχαν υπό άλλη μορφή επί πολλά ήδη έτη και κύριος στόχος της είναι να αποκτήσουν νομική βάση οι εν λόγω παρεμβάσεις. Η ενέργεια αφορά τις παλαιότερες γραμμές Επιτροπή - A03600 A03010 (τομέας ΔΠ 5) και B5-910 (τομέας ΔΠ 3).

4. ΝΟΜΙΚΗ ΒΑΣΗ

Πρόταση απόφασης του Ευρωπαϊκού Κοινοβουλίου και του Συμβουλίου που εκδόθηκε από την Επιτροπή την [...].

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης [15]

[15] Για περισσσότερες πληροφορίες, βλ. το χωριστό έγγραφο γενικών κατευθύνσεων.

5.1.1 Επιδιωκόμενοι στόχοι

Για την αύξηση των αρμοδιοτήτων της Κοινότητας και των οικονομικών μέσων που έχει στη διάθεσή της προκειμένου να τις θέσει σε εφαρμογή, η ανάγκη της προστασίας του κοινοτικού προϋπολογισμού από την απάτη ή από άλλες παράνομες δραστηριότητες αναδείχθηκε σε προτεραιότητα. ´Ετσι, με τη συνθήκη του Μάαστριχ περιλήφθηκε στη συνθήκη ΕΚ ειδική διάταξη για την προστασία των οικονομικών συμφερόντων της Κοινότητας η οποία στη συνέχεια ενισχύθηκε από τη συνθήκη του Άμστερνταμ. Το τρέχον άρθρο 280 της συνθήκης ΕΚ προβλέπει ειδικότερα ότι η προστασία των οικονομικών συμφερόντων της Κοινότητας για την οποία την ευθύνη και την αρμοδιότητα φέρουν από κοινού η Κοινότητα και τα κράτη μέλη, πρέπει να είναι αποτελεσματική και ισοδύναμη σε όλο το έδαφος της Ένωσης.

Στο πλαίσιο αυτό εντάσσονται οι γραμμές του προϋπολογισμού Επιτροπή - A03600 A03010 και B5-910 του γενικού προϋπολογισμού των Ευρωπαϊκών Κοινοτήτων σχετικά με το οικονομικό έτος 2003 και τα προηγούμενα οικονομικά έτη. Σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Κοινοτήτων, δύναται να εκδοθεί πρόγραμμα κοινοτικής δράσης που αποβλέπει στη χορήγηση επιδοτήσεων από την Επιτροπή στον εν λόγω τομέα.

Οι επιδοτήσεις θα συνεχίσουν να χορηγούνται λαμβάνοντας υπόψη ότι τα κράτη μέλη φέρουν την αρχική ευθύνη στον τομέα αυτό, όπως εφαρμόζεται μέχρι σήμερα. Οι κοινοτικές επιδοτήσεις δεν έχουν ως στόχο να υποκαταστήσουν εκείνες των κρατών μελών αλλά, αντίθετα, να προσδώσουν την απαιτούμενη προστιθέμενη αξία για να ληφθεί υπόψη η ευρωπαϊκή διάσταση της προστασίας των κοινοτικών οικονομικών συμφερόντων. Η έντονη οικονομική και δημοσιονομική εγκληματικότητα υπαγορεύει μια κοινοτική προσέγγιση που θα λαμβάνει υπόψη τις διεθνικές και πολυτομεακές πτυχές. Μια τέτοια προσέγγιση πρέπει να εξασφαλίζει κατά προτεραιότητα τη σύγκλιση των επιδοτούμενων δραστηριοτήτων προκειμένου να διασφαλίζεται ισοδύναμος βαθμός προστασίας, λαμβάνοντας παράλληλα υπόψη τις ιδιαιτερότητες των παραδόσεων των κρατών μελών στα οποία εφαρμόζεται η κοινοτική ενέργεια.

5.1.2 Μέτρα σχετικά με την εκ των προτέρων (ex ante) αξιολόγηση

Η παρούσα πρόταση που ανταποκρίνεται κυρίως στην τεχνική ανάγκη να δημιουργηθεί μια νομική βάση για τις επιδοτήσεις ενεργειών που καταβάλλονται παραδοσιακά στον τομέα αυτό στο μέρος Α του προϋπολογισμού.

5.2 Σχεδιαζόμενες δράσεις και λεπτομερείς υλοποιήσεις της δημοσιονομικής παρέμβασης

Η ενίσχυση και τη βελτίωση της προστασίας των οικονομικών συμφερόντων της Κοινότητας αποτελούν το γενικό στόχο της πρότασης.

Ο στόχος αυτός πρέπει να υλοποιηθεί μέσω ορισμένων δραστηριοτήτων των διοικήσεων ή οργανισμών που μπορούν να συμβάλουν στην ενίσχυση και στην αποτελεσματικότητα της κοινοτικής δράσης στον τομέα της προστασίας των οικονομικών συμφερόντων της Κοινότητας, και ιδίως να βελτιώσουν και να διασφαλίσουν ισοδύναμο βαθμό προστασίας λαμβάνοντας παράλληλα υπόψη τις ιδιαιτερότητες των παραδόσεων των χωρών στις οποίες εφαρμόζεται η κοινοτική ενέργεια.

Το κοινό - στόχος (προσδιορίσατε τους δικαιούχους από ποσοτική άποψη εάν είναι δυνατό)

- κάθε εθνική ή περιφερειακή διοικητική αρχή των κρατών μελών ή των χωρών εκτός της Ένωσης, όπως ορίζονται στο άρθρο 3 της παρούσας απόφασης, που προωθεί την δράση της Ένωσης στον τομέα της προστασίας των κοινοτικών οικονομικών συμφερόντων.

-

- κάθε εκπαιδευτικό και ερευνητικό ινστιτούτο, που βρίσκεται και αναπτύσσει τη δραστηριότητά του στα κράτη μέλη ή στις χώρες εκτός της Ένωσης, όπως ορίζεται στο άρθρο 3 της παρούσας πρότασης, και το οποίο προωθεί την ενίσχυση της δράσης της Κοινότητας στον τομέα της προστασίας των κοινοτικών οικονομικών συμφερόντων.

- κάθε μη κερδοσκοπικός οργανισμός που διέπεται από ίδιο νομικό καθεστώς και έχει συσταθεί νομίμως σε κράτος μέλος ή σε χώρα εκτός της Ένωσης, όπως ορίζεται στο άρθρο 3 της παρούσας πρότασης, και ο οποίος προωθεί την ενίσχυση της δράσης της Κοινότητας στο πλαίσιο της προστασίας των κοινοτικών οικονομικών συμφερόντων.

Οι επιμέρους στόχοι που έχουν καθορισθεί για την περίοδο προγραμματισμού είναι οι ακόλουθοι:

- Προώθηση της διάδοσης των γνώσεων σε θέματα προστασίας των οικονομικών συμφερόντων της Κοινότητας.

- ενθάρρυνση της επιστημονικής έρευνας στον εν λόγω τομέα.

- βελτίωση της κατάρτισης και της ευαισθητοποίησης στον εν λόγω τομέα.

- προώθηση του συντονισμού των δραστηριοτήτων στον εν λόγω τομέα.

- προώθηση της ανταλλαγής δεδομένων στον εν λόγω τομέα.

- στήριξη της τεχνικής βοήθειας στον εν λόγω τομέα.

Τα συγκεκριμένα μέτρα που πρέπει να ληφθούν για την εφαρμογή της ενέργειας.

Οι στόχοι της κοινοτικής ενέργειας θα υλοποιηθούν μέσω της στήριξης φορέων που προωθούν την προστασία των οικονομικών συμφερόντων της Κοινότητας.

Οι άμεσες ενέργειες

Οι άμεσες ενέργειες είναι εκείνες που υλοποιούνται από τους δικαιούχους στο πλαίσιο του ετήσιου προγράμματος εργασίας το οποίο θα περιλάβει τη διοργάνωση διασκέψεων, την εκπόνηση μελετών, κ.λ.π.

Η αναμενόμενη(-ες) επίπτωση (-εις) από την υλοποίηση του γενικού στόχου.

Η κύρια επίπτωση είναι η ενίσχυση της προστασίας των οικονομικών συμφερόντων της Κοινότητας στα κράτη μέλη καθώς και στις χώρες στις οποίες αναφέρεται η πρόταση.

5.3 Λεπτομέρειες υλοποίησης

Άμεση διαχείριση από την Επιτροπή (OLAF).

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος Β (για ολόκληρη την περίοδο προγραμματισμού) [16]

[16] Για περισσότερες πληροφορίες, βλέπε το χωριστό έγγραφο γενικών κατευθύνσεων.

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2 Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3 Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

(1) Να προσδιορισθεί το είδος κάθε επιτροπής καθώς και η ομάδα στην οποία ανήκει.

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1 Επακόλουθα μέτρα

Το αργότερο την 31η Δεκεμβρίου 2009, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο έκθεση για την υλοποίηση των στόχων του παρόντος προγράμματος. Η έκθεση αυτή θα βασίζεται στα αποτελέσματα που θα έχουν επιτευχθεί από τους δικαιούχους και θα αξιολογεί ειδικότερα την αποτελεσματικότητα των τελευταίων σε σχέση με την υλοποίηση των στόχων που καθορίζονται στο άρθρο 1 της πρότασης και στο παράρτημά της.

8.2 Λεπτομέρειες εφαρμογής και περιοδικότητα της προβλεπόμενης αξιολόγησης

Η αξιολόγηση πραγματοποιείται σε ετήσια βάση. Η τελική πληρωμή πραγματοποιείται μετά την έγκριση της δημοσιονομικής έκθεσης και της έκθεσης δραστηριότητας που υποβάλλεται από τους οργανισμούς-δικαιούχους της επιδότησης.

Η αξιολόγηση αφορά την καταλληλότητα, την αποτελεσματικότητα και τη σχέση κόστους αποτελεσματικότητας των ενεργειών που τέθηκαν σε εφαρμογή, σε σχέση με τους στόχους που ορίζονται στο άρθρο 1 της παρούσας πρότασης απόφασης. Εξάλλου στοχεύει και στην αξιολόγηση της επίπτωσης που έχει το πρόγραμμα στο σύνολό του.

Η αξιολόγηση αναφέρεται επίσης στην συμπληρωματικότητα μεταξύ των ενεργειών που αναπτύσσονται στο πλαίσιο του προγράμματος και εκείνων που διεξάγονται στο πλαίσιο άλλων πολιτικών, οργάνων και κοινοτικών ενεργειών.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Προκειμένου να προστατεύσει τα οικονομικά συμφέροντα των Ευρωπαϊκών Κοινοτήτων από τις απάτες και λοιπές παρατυπίες, η Επιτροπή εξουσιοδοτείται να διεξάγει ελέγχους και επαληθεύσεις επιτοπίως στο πλαίσιο του παρόντος προγράμματος, σύμφωνα με τον κανονισμό (ΕΥΡΑΤΟΜ, ΕΚ) αριθ. 2185/96 του Συμβουλίου [17]. Εφόσον χρειάζεται, διεξάγονται έλεγχοι από την ευρωπαϊκή υπηρεσία καταπολέμησης της απάτης (OLAF) και διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [18].

[17] ΕΕ L 292 της 15.11.1996, σ. 2.

[18] ΕΕ L 136 της 31.5.1999, σ. 1.

Ο δικαιούχος επιδότησης λειτουργίας τηρεί, ώστε να είναι στη διάθεση της Επιτροπής, όλα τα δικαιολογητικά των δαπανών που πραγματοποιήθηκαν κατά το έτος για το οποίο χορηγήθηκε η επιδότηση, ιδίως την εξακριβωμένη κατάσταση των λογαριασμών για περίοδο πέντε ετών που υπολογίζεται από την τελευταία πληρωμή. Ο δικαιούχος επιδότησης φροντίζει ώστε, εφόσον χρειαστεί, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.

Οι υπηρεσίες της Επιτροπής θα διεξάγουν τακτικά μεμονωμένους και επιτοπίους ελέγχους.